|  |  |
| --- | --- |
|  | ЗАЦВЕРДЖАНА  Пастанова  Міністэрства адукацыі Рэспублікі Беларусь  18.07.2023 №197 |

Вучэбная праграма

па вучэбным прадмеце «Замежная мова» (англійская, нямецкая, французская, іспанская, кітайская) для VI класа ўстаноў

адукацыі, якія рэалізуюць адукацыйныя праграмы агульнай сярэдняй адукацыі з беларускай мовай навучання і выхавання

(базавы і павышаны ўзроўні)

ГЛАВА 1

АГУЛЬНЫЯ ПАЛАЖЭННІ

1. Дадзеная учэбная праграма па вучэбным прадмеце «Замежная мова» (англійская, нямецкая, французская, іспанская, кітайская) (далей – вучэбная праграма) прызначана для V–IX класаў устаноў адукацыі, якія рэалізуюць адукацыйныя праграмы агульнай сярэдняй адукацыі (базавы і павышаны ўзроўні).

2. Дадзеная вучэбная праграма разлічана на 105 вучэбных гадзін для вывучэння замежнай мовы на базавым узроўні (3 вучэбныя гадзіны на тыдзень) і 175 вучэбных гадзін – на павышаным узроўні (5 вучэбных гадзін на тыдзень) у V–VIII класах; 102 вучэбныя гадзіны для вывучэння замежнай мовы на базавым узроўні (3 вучэбныя гадзіны на тыдзень) і 170 вучэбных гадзін – на павышаным узроўні (5 вучэбных гадзін на тыдзень) у IX класе.

3. Генеральная мэта навучання замежнай мове заключаецца ў фарміраванні вучняў як суб’ектаў міжкультурнай камунікацыі праз авалоданне імі іншамоўнай камунікатыўнай кампетэнцыяй і развіццё ў іх якасцей полікультурнай асобы, запатрабаваных сучасным інфармацыйным грамадствам ва ўмовах глабалізацыі. Генеральная мэта прадугледжвае пастаноўку і рэалізацыю адукацыйных, развіццёвых і выхаваўчых мэт у іх адзінстве.

Адукацыйныя мэты: моўнае і маўленчае развіццё асобы вучня шляхам забеспячэння практычнага валодання замежнай мовай як эфектыўным сродкам зносін у адзінстве яе кагнітыўнай, камунікатыўнай і экспрэсіўнай функцый; засваенне і актуалізацыя ведаў аб вывучаемай замежнай мове; авалоданне навыкамі і ўменнямі іншамоўнай маўленчай дзейнасці (успрыманне і разуменне іншамоўнага маўлення на слых, гаварэнне, чытанне, пісьмо і пісьмовае маўленне).

Развіццёвыя мэты: кагнітыўнае, камунікатыўнае, сацыякультурнае развіццё вучняў; авалоданне спосабамі фарміравання і фармулявання думкі на замежнай мове; развіццё лінгвістычнага кампанента гуманітарнага мыслення; узбагачэнне эмацыянальна-пачуццёвай сферы асобы.

Выхаваўчыя мэты: узбагачэнне духоўнага свету вучняў; фарміраванне маральных каштоўнасных арыентацый, грамадзянскасці і патрыятызму; выхаванне павагі да культуры і народа іншай краіны; фарміраванне псіхалагічнай гатоўнасці да міжкультурнай камунікацыі, уменняў ажыццяўляць зносіны ў кантэксце дыялогу культур.

4. Задачы навучання замежнай мове:

развіццё камунікатыўнай культуры вучняў, засваенне імі вуснага і пісьмовага маўлення на ўзроўні, дастатковым для адэкватнай трактоўкі інфармацыі, якая перадаецца і прымаецца; кагнітыўнае развіццё вучняў, што праяўляецца ў пераструктураванні асобных фрагментаў індывідуальнага вобраза карціны свету і ўспрыманні свету вывучаемай мовы праз штучна сфарміраваны ў свядомасці лінгвадыдактычны канструкт, які дазваляе ўспрымаць пазнавальны свет у адпаведнасці з яго (гэтага свету) уласнымі сацыяльнымі, палітычнымі, культурнымі, моўнымі рэаліямі, а не праз прамы пераклад на гэтую мову схем роднай, нацыянальнай карціны свету;

сацыякультурнае развіццё асобы, арыентаванае на ўспрыманне «іншага» ў яго непадобнасці праз пазнанне каштоўнасцей новай культуры ў дыялогу з роднай; супастаўленне вывучаемай мовы з роднай і культуры гэтай мовы з нацыянальнай; фарміраванне ўменняў прадстаўляць сваю краіну і культуру ва ўмовах іншамоўных міжкультурных зносін;

развіццё каштоўнасных арыентацый вучняў, якое ажыццяўляецца з дапамогай фарміравання гуманістычнай пазіцыі асобы праз стварэнне ўмоў для ўзбагачэння адпаведнага канструктыўнага досведу эмацыянальна-пачуццёвых адносін як найважнейшага фактару станоўчага ўспрымання «іншага», паважлівых адносін да яго, прызнання разнастайнасці культур; з’яўленне ў вучняў імкнення да супрацоўніцтва і ўзаемадзеяння з іншымі народамі;

развіццё матывацыі да вывучэння замежнай мовы праз фарміраванне патрэб лепш разумець навакольны свет і быць зразуметым ім; усведамленне важнасці валодання замежнай мовай для сацыялізацыі ў сучасным свеце;

развіццё самаадукацыйнага патэнцыялу вучняў, забеспячэнне іх гатоўнасці да самастойнай работы над мовай, у тым ліку неабходнымі тэхнікамі вучэбна-пазнавальнай дзейнасці, стратэгіямі самааналізу, саманазірання.

5. Метады і формы навучання і выхавання.

У сваёй сукупнасці мэты і задачы прадугледжваюць праектаванне і арганізацыю адукацыйнага працэсу на аснове патрабаванняў асобасна арыентаванага, кампетэнтнаснага, камунікатыўнага, кагнітыўнага і сацыякультурнага падыходаў у іх адзінстве.

Канструяванне працэсу навучання патрабуе выкарыстання сучасных адукацыйных тэхналогій (сацыяльных, інфармацыйна-камунікацыйных і іншых тэхналогій. На вучэбных занятках неабходна мадэляваць сітуацыі міжкультурных зносін, актыўна прымяняць метады праблемнага навучання і эўрыстычныя метады, выкарыстоўваць розныя формы работы (парныя, групавыя, індывідуальныя і іншыя формы работы).

Выбар форм і метадаў навучання і выхавання вызначаецца на аснове мэт і задач вывучэння канкрэтнай тэмы, асноўных патрабаванняў да вынікаў вучэбнай дзейнасці вучняў, сфармуляваных у дадзенай вучэбнай праграме.

6. Чаканыя вынікі засваення дадзенай вучэбнай праграмы.

Прадметныя вынікі:

сфарміраваныя ўяўленні вучняў аб нормах замежнай мовы (фанетычных, лексічных, граматычных);

сфарміраваныя ўяўленні аб мове як сродку зносін, прынятых правілах культуры маўленчых паводзін;

валоданне правіламі маўленчага этыкету;

валоданне рознымі відамі маўленчай дзейнасці (чытанне, успрыманне і разуменне маўлення на слых, гаварэнне, пісьмовае маўленне);

уменне будаваць маўленчыя выказванні ў вуснай і пісьмовай формах з улікам задач і сітуацый зносін;

уменне свядома выкарыстоўваць іншамоўныя маўленчыя сродкі з мэтай зносін;

уменне адэкватна выкарыстоўваць маўленчыя сродкі для эфектыўнага вырашэння разнастайных камунікатыўных задач у межах вывучанай тэматыкі.

Метапрадметныя вынікі:

развітыя ўменні ўзаемадзейнічаць на замежнай мове з аднакласнікамі, педагагічным работнікам, з носьбітамі мовы ў межах вывучанай тэматыкі, працаваць у калектыве, улічваць розныя меркаванні, каардынаваць работу ў пары або малой групе;

развітыя камунікатыўныя здольнасці вучня, уменні выбіраць адэкватныя моўныя і маўленчыя сродкі для паспяховага вырашэння камунікатыўнай задачы;

сфарміраваная матывацыя да вывучэння замежнай мовы і вучэння ў цэлым;

уменне выбіраць аргументы для абгрунтавання ўласнай пазіцыі і правільна і аргументавана выкладаць свае думкі вусна і пісьмова;

уменне ўстанаўліваць прычынна-выніковыя сувязі, фармуляваць вывады на аснове аналізу звестак або фактаў;

уменне здабываць інфармацыю з пісьмовых і аўдыятэкстаў у межах вывучанай тэматыкі;

уменне выкарыстоўваць розныя крыніцы інфармацыі з вучэбна-пазнавальнымі мэтамі, працаваць з тэкставай і графічнай інфармацыяй, вылучаць галоўнае;

уменне рацыянальна выкарыстоўваць інфармацыйна-камунікацыйныя тэхналогіі пры вырашэнні розных задач.

Асобасныя вынікі:

добразычлівасць, павага, талерантнасць;

гатоўнасць да самаўдасканалення, матывацыя працягваць вывучэнне замежнай мовы;

знаёмства з культурнымі асаблівасцямі краіны вывучаемай мовы;

знаёмства з культурай свету праз замежную мову (літаратура, музыка, мастацтва, звычаі і традыцыі, славутыя мясціны, ежа, вольны час);

удасканаленне маўленчай культуры ў цэлым.

7. У якасці комплексных характарыстык, што выражаюць змест задач, разглядаюцца кампетэнцыі, паколькі яны задаюць нормы і патрабаванні да валодання замежнай мовай, якія дазваляюць прасачыць ступень сукупнай рэалізацыі мэт і задач.

Міжкультурная кампетэнцыя – стратэгічная кампетэнцыя, валоданне якой заклікана забяспечваць асэнсаванне вучнямі іншай лінгвакультуры, пазнанне імі сэнсавых арыенціраў іншага лінгвасоцыуму, уменні бачыць падабенства і адрозненні паміж культурамі і ўлічваць іх у працэсе іншамоўных зносін.

Камунікатыўная кампетэнцыя – валоданне сукупнасцю маўленчых, моўных, сацыякультурных норм вывучаемай мовы, а таксама кампенсаторнымі і вучэбна-пазнавальнымі ўменнямі, якія дазваляюць вучню вырашаць маўленчыя, адукацыйныя, пазнавальныя і іншыя задачы, што стаяць перад ім. У склад гэтай інтэгратыўнай кампетэнцыі ўваходзяць моўная, маўленчая, сацыякультурная, вучэбна-пазнавальная, кампенсаторная кампетэнцыі, якія разглядаюцца як субкампетэнцыі.

Маўленчая кампетэнцыя – сукупнасць навыкаў і ўменняў маўленчай дзейнасці (гаварэнне, успрыманне маўлення на слых, чытанне, пісьмовае маўленне), веданне норм маўленчых паводзін; набыццё на гэтай аснове вопыту іх выкарыстання для пабудовы лагічнага і звязнага па форме і змесце выказвання, а таксама для разумення сэнсу выказванняў іншых людзей.

Моўная кампетэнцыя – сукупнасць моўных ведаў аб правілах функцыянавання моўных сродкаў (фанетычных, арфаграфічных, лексічных і граматычных) у мове і навыкаў іх выкарыстання з камунікатыўнымі мэтамі.

Сацыякультурная кампетэнцыя – сукупнасць ведаў пра нацыянальна-культурную спецыфіку краін вывучаемай мовы, уменняў будаваць свае маўленчыя і немаўленчыя паводзіны ў адпаведнасці з гэтай спецыфікай, прадстаўляць на гэтай аснове сваю краіну і яе культуру ва ўмовах іншамоўных міжкультурных зносін.

Кампенсаторная кампетэнцыя – сукупнасць уменняў выкарыстоўваць дадатковыя вербальныя сродкі і невербальныя спосабы для вырашэння камунікатыўных задач ва ўмовах дэфіцыту наяўных моўных сродкаў.

Вучэбна-пазнавальная кампетэнцыя – сукупнасць агульных і спецыяльных вучэбных уменняў, неабходных для ажыццяўлення самастойнай дзейнасці па авалоданні замежнай мовай, вопыт іх выкарыстання.

Паслядоўнае і ўзаемазвязанае авалоданне пазначанымі ключавымі кампетэнцыямі забяспечвае фарміраванне ў вучняў адпаведных кампетэнтнасцей.

У сваёй сукупнасці мэты і задачы прадугледжваюць праектаванне і арганізацыю адукацыйнага працэсу на аснове патрабаванняў асобасна арыентаванага, кампетэнтнаснага, камунікатыўнага, кагнітыўнага і сацыякультурнага падыходаў у іх адзінстве. Адсюль у якасці найважнейшых прынцыпаў ажыццяўлення адукацыйнага працэсу вызначаюцца наступныя:

забеспячэнне разумення культуры і ладу жыцця іншага народа і гатоўнасці ўспрымаць «іншага» ў яго непадобнасці і ўсведамлення вучнямі прыналежнасці да роднай культуры;

адзінства рэалізацыі камунікатыўнай, культурна-прагматычнай і аксіялагічнай функцый вывучаемай мовы;

арыентацыя працэсу навучання на забеспячэнне дыялогу культур на аснове ўсебаковага ўліку ўзаемасувязей мовы – мыслення – культуры;

забеспячэнне сацыялізацыі вучняў сродкамі замежнай мовы;

арганізацыя навучання замежнай мове як сродку іншамоўных зносін на аснове мадэлявання сітуацый міжкультурнай камунікацыі.

Пададзеныя палажэнні вызначаюць патрабаванні да зместу адукацыі.

8. Змест навучання прадстаўлены ў вучэбнай праграме праз прадметна-тэматычны змест зносін, патрабаванні да практычнага валодання відамі маўленчай дзейнасці, моўны матэрыял (фанетыка, лексіка, граматыка).

У прадметна-тэматычным змесце зносін абазначаны камунікатыўныя задачы для вывучэння замежнай мовы на базавым і павышаным узроўнях.

Патрабаванні да практычнага валодання відамі маўленчай дзейнасці: працягласць гучання тэксту, колькасць рэплік на кожнага субяседніка ў дыялагічным маўленні, аб’ём выказвання ў маналагічным маўленні, аб’ём тэксту для чытання, аб’ём тэксту для пісьмовага маўлення – задаюць асноўныя параметры для ўсіх відаў маўленчай дзейнасці. Дадзеныя параметры, а таксама аб’ём прадуктыўнага і рэцэптыўнага лексічнага мінімуму абазначаюцца наступным чынам: першая лічба – патрабаванні для базавага ўзроўню, другая – для павышанага ўзроўню. Напрыклад: працягласць гучання тэксту: 1–1,5 мінуты; прадуктыўны мінімум: 210–250 лексічных адзінак; рэцэптыўны мінімум: 150–250 лексічных адзінак; агульны аб’ём прадуктыўнай лексікі: 820–900 лексічных адзінак; агульны аб’ём рэцэптыўнай лексікі: 390–550 лексічных адзінак.

Граматычны матэрыял, які падлягае вывучэнню, аднолькавы для ўсіх відаў устаноў агульнай сярэдняй адукацыі. Патрабаванні да валодання граматычным матэрыялам адрозніваюцца аб’ёмам яго прадуктыўнага засваення.

Адрозненні ў авалоданні замежнай мовай пры яе вывучэнні (у залежнасці ад колькасці адведзеных гадзін) выяўляюцца ў наступных параметрах:

аб’ём засвоенага прадуктыўнага і рэцэптыўнага лексічнага матэрыялу;

колькасць прадуктыўна засвоенага граматычнага матэрыялу;

ступень складанасці і колькасць вырашаемых камунікатыўных задач;

ступень самастойнасці ў інтэрпрэтацыі з’яў міжкультурнай камунікацыі;

ступень падрыхтаванасці ажыццяўляць маўленчыя і немаўленчыя паводзіны адэкватна сацыякультурнай спецыфіцы краін вывучаемай мовы;

узровень гатоўнасці вучняў да самастойнай дзейнасці па авалоданні замежнай мовай.

Больш высокія патрабаванні да валодання моўным і маўленчым матэрыялам пры вывучэнні замежнай мовы на павышаным узроўні забяспечаць больш высокі ўзровень фарміравання ў вучняў моўных навыкаў і маўленчых уменняў, што будзе выражацца ў іх здольнасці больш якасна вырашаць вучэбныя камунікатыўныя задачы.

ГЛАВА 2

ЗМЕСТ ВУЧЭБНАГА ПРАДМЕТА Ў VI КЛАСЕ.

АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ

105 (175) гадзін

|  |  |  |
| --- | --- | --- |
| Сфера зносін | Прадметна-тэматычны змест | Камунікатыўныя задачы |
| К канцу навучальнага года вучань павінен умець |
| Сацыяльна-бытавая | Ежа | Запытаць і даць інфармацыю аб прадуктах у магазіне і на рынку (цана, вага, колькасць);  заказаць, аплаціць ежу ў кафэ;  прапанаваць рэцэпт любімай стравы  (базавы і павышаны ўзроўні);  расказаць пра нацыянальныя стравы Рэспублікі Беларусь;  распытаць пра нацыянальныя стравы краіны вывучаемай мовы  (павышаны ўзровень) |
| Дапамога дома | Расказаць пра свае хатнія абавязкі; распытаць пра хатнія абавязкі (замежнага) субяседніка;  назваць бытавую тэхніку і растлумачыць яе прызначэнне;  апісаць свой пакой, сваю кватэру (свой дом)  (базавы і павышаны ўзроўні);  расказаць пра перавагі выкарыстання бытавой тэхнікі;  расказаць пра размеркаванне хатніх абавязкаў у сям’і;  выказаць свае адносіны да выканання хатніх абавязкаў  (павышаны ўзровень) |
| Вучэбна-  працоўная | Школа | Апісаць сваю школу (будынак, кабінеты, пляцоўкі);  расказаць аб правілах паводзін у школе;  паведаміць пра распарадак работы сваёй школы;  распытаць (замежнага) субяседніка пра распарадак работы школы  (базавы і павышаны ўзроўні);  параўнаць правілы паводзін у школах Рэспублікі Беларусь і ў школах краіны вывучаемай мовы;  параўнаць распарадак работы школ у Рэспубліцы Беларусь і школ у краіне вывучаемай мовы  (павышаны ўзровень) |
| Сацыяльна-культурная | Фільмы. Кнігі | Прапанаваць сябру пайсці ў кіно (бібліятэку);  прыняць ці адхіліць прапанову;  распытаць аб прагледжаным фільме (прачытанай кнізе);  выказаць сваё меркаванне пра фільм (кнігу)  (базавы і павышаны ўзроўні);  расказаць пра любімага акцёра (пісьменніка);  выказаць сваё меркаванне пра персанажа фільма (кнігі) і абгрунтаваць яго  (павышаны ўзровень) |
| Любімыя заняткі | Расказаць пра свае захапленні;  распытаць субяседніка пра яго захапленні  (базавы і павышаны ўзроўні);  выказаць свае адносіны да розных хобі;  расказаць пра любімыя заняткі членаў сям’і (сяброў)  (павышаны ўзровень) |
| Сацыяльна-пазнавальная | Рэспубліка Беларусь і краіны вывучаемай  мовы | Апісаць геаграфічнае становішча Рэспублікі Беларусь;  расказаць пра нацыянальныя сімвалы Рэспублікі Беларусь;  распытаць пра геаграфічнае становішча краіны вывучаемай мовы;  распытаць пра нацыянальныя сімвалы краіны вывучаемай мовы  (базавы і павышаны ўзроўні);  параўнаць прыродныя асаблівасці Рэспублікі Беларусь і краін вывучаемай мовы;  расказаць пра славутыя мясціны Рэспублікі Беларусь  (павышаны ўзровень) |
| Прырода | Расказаць пра прыроду Рэспублікі Беларусь; апісаць жывёл (расліны), якія маюць патрэбу ў абароне; растлумачыць неабходнасць абароны жывёл (раслін)  (базавы і павышаны ўзроўні);  параўнаць жывёльны і раслінны свет Рэспублікі Беларусь і краіны вывучаемай мовы  (павышаны ўзровень) |

Патрабаванні да практычнага валодання відамі маўленчай дзейнасці

Успрыманне і разуменне маўлення на слых

Вучні павінны разумець на слых іншамоўныя тэксты маналагічнага і дыялагічнага характару, якія прад’яўляюцца педагагічным работнікам і ў гуказапісе, у натуральным тэмпе, з вербальнай апорай, з рознай паўнатой і дакладнасцю пранікнення ў іх змест:

вылучаць асноўную інфармацыю ў тэкстах, якія змяшчаюць 1 % незнаёмых слоў, што не ўплываюць на разуменне;

адносна поўна разумець тэксты, пабудаваныя на вывучаным моўным матэрыяле;

выбарачна разумець неабходную (цікавую) для вучняў інфармацыю.

Віды тэкстаў: казка, апавяданне, верш, песня, легенда, дыялог.

Працягласць гучання тэксту: 1–1,5 мінуты.

Гаварэнне

Дыялагічнае маўленне

Вучні павінны ўмець:

запытваць і паведамляць інфармацыю, якая вызначаецца прадметна-тэматычным зместам зносін;

прымаць прапанову або адхіляць яе.

Віды дыялогу: дыялог-распытванне, дыялог – абмен думкамі, дыялог – пабуджэнне да дзеяння.

Колькасць рэплік на кожнага субяседніка: 5–6.

Маналагічнае маўленне

Вучні павінны ўмець:

апісваць прадметы і з’явы; паведамляць інфармацыю, уключаючы апісанне;

коратка пераказваць змест прачытанага (праслуханага) тэксту.

Віды маналагічных выказванняў: апісанне, паведамленне, апавяданне.

Прыкладны аб’ём выказвання: не менш за 6–9 фраз.

Чытанне

Вучні павінны разумець тэксты з рознай паўнатой і дакладнасцю пранікнення ў іх змест у залежнасці ад віду чытання:

разумець асноўны змест адаптаваных мастацкіх і навукова-папулярных тэкстаў (азнаямленчае чытанне);

поўнасцю разумець змест адаптаваных мастацкіх і навукова-папулярных тэкстаў (вывучальнае чытанне);

знаходзіць у тэкстах неабходную (цікавую) для вучняў інфармацыю (праглядальнае, пошукавае чытанне).

Тэксты, прызначаныя для разумення асноўнага зместу, могуць уключаць да 2–3 % незнаёмых слоў, якія не перашкаджаюць разуменню. Аб’ём тэксту: прыкладна 1700–2500 друкаваных знакаў з прабеламі.

Тэксты, арыентаваныя на поўнае разуменне, могуць уключаць да 1–2 % незнаёмых слоў, раскрыццё значэння якіх магчыма пры выкарыстанні двухмоўнага слоўніка. Аб’ём тэксту: 1300–2000 друкаваных знакаў з прабеламі.

Віды тэкстаў: апавяданне, верш, асабісты ліст, артыкул з дзіцячага часопіса, меню, школьны расклад, кінаафіша, анатацыя.

Пісьмовае маўленне

Вучні павінны ўмець прадуцыраваць нескладаныя віды пісьмовых тэкстаў у адпаведнасці з нормамі, прынятымі ў краіне вывучаемай мовы:

скласці меню;

пісаць асабісты ліст у межах вывучанай тэматыкі;

паведамляць у анкеце асноўныя звесткі асабістага характару.

Аб’ём тэксту: не менш за 45–60 слоў.

Патрабаванні да авалодання моўным матэрыялам

Англійская мова

Фанетыка

Асіміляцыя гукаў. Інтанацыя агульных, спецыяльных, альтэрнатыўных і раздзяляльных пытанняў.

Лексіка

Прадуктыўны мінімум: 210–250 лексічных адзінак.

Рэцэптыўны мінімум: 150–250 лексічных адзінак.

Агульны аб’ём прадуктыўнай лексікі: 820–900 лексічных адзінак.

Агульны аб’ём рэцэптыўнай лексікі: 390–550 лексічных адзінак.

Словаўтварэнне: суфіксы прыметнікаў -y, -ful, -ous, -al.

Граматыка

Граматычны матэрыял для прадуктыўнага засваення

Марфалогія

Назоўнік: асаблівыя выпадкі ўтварэння множнага ліку назоўнікаў deer, fish, bison, species, life – lives, leaf – leaves, wolf – wolves.

Артыкль: артыкль з назвамі прадуктаў харчавання, страў, прыёмаў ежы. Артыкль з геаграфічнымі назвамі (рэкі, азёры, моры, акіяны, горы).

Лічэбнік: hundred, thousand, million.

Займеннік: неазначальныя займеннікі few, little. Вытворныя неазначальных займеннікаў some, any, no. Пытальныя займеннікі what, who, where, when, why, how.

Дзеяслоў: сцвярджальная, адмоўная і пытальная формы дзеясловаў у Present Perfect, Past Continuous. Мадальны дзеяслоў to have to для выражэння вымушанай неабходнасці.

Прыслоўе: ever, never, just, already, yet, so, such.

Прыназоўнік: from … to.

Злучнік: while.

Сінтаксіс

Структура агульнага, альтэрнатыўнага і спецыяльнага пытанняў.

Параўнальныя сказы са злучнікам than.

Складаназалежныя сказы з даданымі сказамі прычыны са злучнікам because.

Граматычны матэрыял для рэцэптыўнага засваення

Марфалогія

Дзеяслоў: сцвярджальная, адмоўная і пытальная формы дзеясловаў у Present Simple Passive.

Параўнанне ўжывання часоў Present Perfect і Past Simple\*.

Нямецкая мова

Фанетыка

Інтанацыя складаназлучаных сказаў. Націск у дзеясловах з аддзяляемымі і неаддзяляемымі прыстаўкамі. Інтанацыя простых развітых сказаў з дзеясловамі з аддзяляемай прыстаўкай.

Лексіка

Прадуктыўны мінімум: 210–250 лексічных адзінак.

Рэцэптыўны мінімум: 150–250 лексічных адзінак.

Агульны аб’ём прадуктыўнай лексікі: 820–900 лексічных адзінак.

Агульны аб’ём рэцэптыўнай лексікі: 390–550 лексічных адзінак.

Словаўтварэнне: суфіксы назоўнікаў жаночага роду -e, -ie, -ung, -heit, -keit, -ik, -schaft.

Аддзяляемыя прыстаўкі дзеясловаў ab-, an-, auf-, aus-, ein-, mit-, vor-, zurück-, zu-; неаддзяляемыя прыстаўкі дзеясловаў be-, ge-, er-, ver-.

Суфіксы назоўнікаў жаночага роду -ei, -ur, -tät, -tion\*.

Граматыка

Граматычны матэрыял для прадуктыўнага засваення

Марфалогія

Назоўнік: род назоўнікаў (вызначэнне па фармальных прыметах): жаночы род – асобы жаночага полу і іх прафесіі на -in, аддзеяслоўныя назоўнікі з суфіксам -t, назвы дрэў і кветак (выключэнне der Ahorn); назоўнікі з іншымі суфіксамі (гл. «Лексіка»).

Скланенне назоўнікаў жаночага роду.

Множны лік назоўнікаў жаночага роду.

Артыкль: адсутнасць артыкля перад назоўнікам, які абазначае рэчыва без указання канкрэтнай колькасці; перад абстрактным назоўнікам; перад рэчыўным назоўнікам з указаннем адзінкі вымярэння.

Займеннік: неазначальна-асабовы займеннік man.

Дзеяслоў: мадальны дзеяслоў dürfen для выражэння дазволу, ветлівай просьбы, забароны.

Формы дзеясловаў з аддзяляемымі і неаддзяляемымі прыстаўкамі. Часавая форма простага прошлага часу Präteritum Aktiv.

Прыназоўнік: прыназоўнікі месца vor, hinter, über, unter, neben, zwischen, якія патрабуюць давальнага або вінавальнага склону. Прыназоўнікі aus, nach, якія патрабуюць давальны склон.

Сінтаксіс

Складаназлучаныя сказы са злучнікамі und, aber, oder. Парадак слоў у складаназлучаных сказах.

Граматычны матэрыял для рэцэптыўнага засваення

Марфалогія

Дзеяслоў: мадальны дзеяслоў sollen для выражэння абавязку\*.

Дзеясловы з неаддзяляемымі прыстаўкамі ent-, emp-, miss-, zer-\*\*.

Часавая форма будучага часу Futurum I Aktiv\*.

Французская мова

Фанетыка

Інтанацыя складаназлучаных сказаў. Інтанацыя складаназалежных сказаў.

Лексіка

Прадуктыўны мінімум: 210–250 лексічных адзінак.

Рэцэптыўны мінімум: 150–250 лексічных адзінак.

Агульны аб’ём прадуктыўнай лексікі: 820–900 лексічных адзінак.

Агульны аб’ём рэцэптыўнай лексікі: 390–550 лексічных адзінак.

Словаўтварэнне: прыстаўкі дзеясловаў dé-, dés-, pré-.

Граматыка

Граматычны матэрыял для прадуктыўнага засваення

Марфалогія

Назоўнік: назоўнікі мужчынскага і жаночага роду ў адзіночным і множным ліку.

Артыкль: розныя выпадкі ўжывання азначальнага, неазначальнага, частковага артыкляў (паўтарэнне); замена артыкля прыназоўнікам de пасля назоўнікаў, якія абазначаюць колькасць, і ў адмоўным сказе. Ужыванне прыназоўніка de пасля колькасных лічэбнікаў un million d’héctares, un milliard d’habitants.

Прыметнік: ступені параўнання прыметнікаў bon, mauvais; формы прыметнікаў beau (bel) – belle, vieux (vieil) – vieille, nouveau (nouvel) – nouvelle.

Займеннік: адносныя займеннікі qui, que.

Лічэбнік: колькасныя лічэбнікі звыш 1000.

Дзеяслоў: будучы просты час le futur simple дзеясловаў I, II і III груп; бліжэйшы будучы час le futur proche і бліжэйшы прошлы час le passé récent; прошлы закончаны час le passé composé зваротных дзеясловаў; параўнанне ўжывання часоў le passé composé і l’imparfait.

Злучнік: et, ou, mais, parce que, comme.

Сінтаксіс

Складаназлучаныя сказы са злучнікамі et, ou, mais. Складаназалежныя сказы з даданымі азначальнымі і даданымі прычыны.

Граматычны матэрыял для рэцэптыўнага засваення

Марфалогія

Дзеяслоў: залежны стан у présent\*.

Займеннік: ужыванне займенніка en у канструкцыях ilm’en faut deux; il y en a (deux), nous en avons (deux).

Часціца: адрозненне ва ўжыванні сцвярджальных часціц oui і si\*.

Іспанская мова

Фанетыка

Інтанацыя складаназалежных сказаў.

Лексіка

Прадуктыўны мінімум: 210–250 лексічных адзінак.

Рэцэптыўны мінімум: 150–250 лексічных адзінак.

Агульны аб’ём прадуктыўнай лексікі: 820–900 лексічных адзінак.

Агульны аб’ём рэцэптыўнай лексікі: 390–550 лексічных адзінак.

Словаўтварэнне: суфіксы прыметнікаў -able, -ible; суфіксы назоўнікаў -ismo, -dad, -tad, -eza, -ura.

Граматыка

Граматычны матэрыял для прадуктыўнага засваення

Марфалогія

Дзеяслоў: знамянальныя дзеясловы ў pretérito indefinido, pretérito imperfectо de indicativo.

Будучы час futuro simple.

Канструкцыі empezar a + infinitivo, terminar de + infinitivo.

Загадны лад modo imperativo, afirmativo (tú, vosotros).

Займеннік: асабовыя займеннікі ў якасці прамога і ўскоснага дапаўнення.

Лічэбнік: колькасныя лічэбнікі звыш 100.

Злучнікі: que, si.

Сінтаксіс

Складаназалежныя сказы з даданымі дапаўняльнымі і ўмоўнымі сказамі I тыпу.

Граматычны матэрыял для рэцэптыўнага засваення

Марфалогія

Дзеяслоў: pluscuamperfecto de indicativo.

Ужыванне форм participio pasado ў функцыі азначэння\*.

Залежны стан voz pasiva\*.

Канструкцыя al + infinitivo.

Герундый: gerundio simple. Канструкцыя estar + gerundio simple.

Кітайская мова

Патрабаванні да практычнага валодання відамі маўленчай дзейнасці

Успрыманне і разуменне маўлення на слых

Вучні павінны разумець на слых іншамоўныя тэксты маналагічнага і дыялагічнага характару, якія прад’яўляюцца педагагічным работнікам і ў гуказапісе, у натуральным тэмпе, з вербальнай апорай, з рознай паўнатой і дакладнасцю пранікнення ў іх змест:

вылучаць асноўную інфармацыю ў тэкстах, якія змяшчаюць 1 % незнаёмых слоў, што не ўплываюць на разуменне; адносна поўна разумець тэксты, пабудаваныя на вывучаным моўным матэрыяле;

выбарачна разумець неабходную (цікавую) для вучняў інфармацыю.

Віды тэкстаў: казка, апавяданне, верш, песня, легенда, дыялог.

Працягласць гучання тэксту: 1–1,5 мінуты.

Гаварэнне

Дыялагічнае маўленне

Вучні павінны ўмець запытаць і паведаміць інфармацыю, вызначаную прадметна-тэматычным зместам зносін.

Віды дыялогу: дыялог-распытванне, дыялог – абмен думкамі, дыялог – пабуджэнне да дзеяння.

Колькасць рэплік на кожнага субяседніка: 5–6.

Маналагічнае маўленне

Вучні павінны ўмець:

апісваць прадметы і з’явы, уключаючы элементы параўнання;

паведамляць інфармацыю, уключаючы апісанні і параўнанні;

коратка пераказваць змест прачытанага (праслуханага) тэксту.

Віды маналагічнага выказвання: апісанне, паведамленне, апавяданне.

Прыкладны аб’ём выказвання: не менш за 6–9 фраз.

Чытанне

Вучні павінны разумець тэксты, напісаныя з дапамогай іерогліфаў, з рознай паўнатой і дакладнасцю пранікнення ў іх змест у залежнасці ад віду чытання:

разумець асноўны змест тэкстаў (азнаямленчае чытанне);

адносна поўна разумець змест тэкстаў (вывучальнае чытанне);

знаходзіць у тэкстах неабходную (цікавую) для вучняў інфармацыю (пошукавае, праглядальнае чытанне).

Аб’ём тэксту, прызначанага для разумення асноўнага зместу: 0,5 старонкі.

Аб’ём тэксту, арыентаванага на адносна поўнае разуменне: 0,3–0,5 старонкі.

Вучні павінны ўмець:

чытаць іерогліфы (150–350 адзінак), сказы і тэксты (аб’ём да 0,2 старонкі), напісаныя іерогліфамі.

Віды тэкстаў: апавяданне, верш, асабісты ліст, артыкул з дзіцячага часопіса, меню, школьны расклад, кінаафіша, анатацыя.

Пісьмовае маўленне

Вучні павінны ўмець прадуцыраваць нескладаныя віды пісьмовых тэкстаў, напісаных у адпаведнасці з нормамі, прынятымі ў краіне вывучаемай мовы:

скласці меню;

пісаць асабісты ліст у межах вывучанай тэматыкі;

паведамляць у анкеце асноўныя звесткі асабістага характару.

Аб’ём тэксту: 45–60 слоў.

Вучні павінны ўмець пісаць іерогліфы (100–260 адзінак), сказы і тэксты (аб’ём да 0,2 старонкі), напісаныя іерогліфамі.

Патрабаванні да авалодання моўным матэрыялам

Фанетыка

Інтанацыя агульнага пытання ў сцвярджальна-адмоўнай форме.

Інтанацыя спецыяльных пытанняў.

Інтанацыя пытання з часціцай 02000017jpg.

Лексіка

Прадуктыўны мінімум: 210–250 лексічных адзінак.

Рэцэптыўны мінімум: 150–250 лексічных адзінак.

Агульны аб’ём прадуктыўнай лексікі: 820–900 лексічных адзінак.

Агульны аб’ём рэцэптыўнай лексікі: 390–550 лексічных адзінак.

Граматыка

Граматычны матэрыял для прадуктыўнага засваення

Марфалогія

Лічыльныя словы部，片，座，套，首，头，群，匹.

Лічэбнік: лічэбнікі ад 100 да 1000. Прэфікс парадкавых   
лічэбнікаў 第.

Прыметнік: утварэнне ступені параўнання прыметнікаў з дапамогай параўнальных канструкцый: …比 … з дапаўненнем меры і ступені   
(一点儿, 多了, 得多, 极了), …比… з дапаўненнем колькасці, 跟…一样, 像…一样, …比 …у сказах з дзеяслоўным выказнікам (1).

Займеннік: указальныя займеннікі这些, 那些.

Дзеяслоў: 过и了. Адмоўная і пытальная формы прошлага часу.

Мадальныя дзеясловы应该, 能, 可以, 要, 愿意. Мадальны дзеяслоў 要для выражэння будучага часу.

Прыслоўе: прыслоўі частотнасці总是, 经常, 有时, 从来(不). Прыслоўе还. Прыслоўі非常，特别，挺， 最，更. Прыслоўі 又і 再.

Паслялог: 北边, 南边, 西边, 东边.

Злучнік: 若者, 但是, 可是.

Сінтаксіс

Дапаўненні кратнасці遍, 次.

Сказы з іменным выказнікам без звязкі是.

Сказы з дзеяслоўным выказнікам.

Сказы з дзеясловам-звязкай是.

Сказы з дзеясловам 有.

Сказы з адным дапаўненнем.

Сказы з мадальным дзеясловам і дзеясловам喜欢.

Шматдзеяслоўныя сказы (мэты).

Сказы з якасным выказнікам.

Пытанне з часціцай 呢.

Спецыяльнае пытанне з几, 几个, 多少.

Сказы, якія абазначаюць размяшчэнне ў прасторы (在)…上有一个 …/是… .

Структура сказа з дапаўненнем працягласці.

Агульнае пытанне ў сцвярджальна-адмоўнай форме.

Спецыяльныя пытанні з пытальнымі словамі 哪儿? 多少? 多长时间? 怎么? 怎么样?

Кароткія адказы на агульныя пытанні.

Канструкцыі一边…一边, 每天都…, 跟…一起…, …极了,   
因为…所以, 一点儿, 有一点儿, 一些, 有的…有的…

Граматычны матэрыял для рэцэптыўнага засваення

Сінтаксіс

Канструкцыі用…做…, …对…有/没有好处, 坐/骑…去/走, 往/前…走/拐, …离…远/近, 从…回/到/去/来.